CELEX: 62019CN0399
Language: el
Date: 2019-05-22 00:00:00
Title: Υπόθεση C-399/19: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 22 Μαΐου 2019 — Autorità per le Garanzie nelle Comunicazioni κατά BT Italia SpA κ.λπ.

16.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/5
            
         
      Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 22 Μαΐου 2019 — Autorità per le Garanzie nelle Comunicazioni κατά BT Italia SpA κ.λπ.
      (Υπόθεση C-399/19)
      (2019/C 312/06)
      Γλώσσα διαδικασίας: η ιταλική
      
         Αιτούν δικαστήριο
      
      Consiglio di Stato
      
         Διάδικοι στην υπόθεση της κύριας δίκης
      
      
         Εκκαλούσα: Autorità per le Garanzie nelle Comunicazioni
      
         Εφεσίβλητες: BT Italia SpA, Basictel SpA, BT Enia Telecomunicazioni SpA, Telecom Italia SpA, PosteMobile SpA, Vodafone Italia SpA
      
         Προδικαστικά ερωτήματα
      
      
                  1)
               
               
                  Έχει το άρθρο 12, παράγραφος 1, στοιχείο α', της οδηγίας 2002/20/ΕΚ (1), την έννοια ότι αντιτίθεται σε εθνική ρύθμιση βάσει της οποίας οι αδειοδοτημένοι πάροχοι, κατά την έννοια της οδηγίας αυτής, βαρύνονται με το σύνολο των διοικητικών δαπανών στις οποίες έχει προβεί η εθνική ρυθμιστική αρχή για την οργάνωση και την εκτέλεση του συνόλου των καθηκόντων της, συμπεριλαμβανομένων εκείνων της ρυθμίσεως, της εποπτείας, της επιλύσεως διαφορών και επιβολής κυρώσεων, τα οποία έχουν ανατεθεί στην εθνική ρυθμιστική αρχή δυνάμει του ευρωπαϊκού πλαισίου των ηλεκτρονικών επικοινωνιών (σύμφωνα με τις οδηγίες 2002/19/ΕΚ (2), 2002/20/ΕΚ, 2002/21/ΕΚ (3) και 2002/22/ΕΚ (4)), ήτοι έχουν οι δραστηριότητες που περιγράφονται στο άρθρο 12, παράγραφος 1, στοιχείο α', της οδηγίας 2002/20/ΕΚ την έννοια ότι περιορίζονται στην «ρυθμιστική δραστηριότητα ex ante» που ασκεί η εθνική ρυθμιστική αρχή;
               
            
                  2)
               
               
                  Έχει το άρθρο 12, παράγραφος 2, της οδηγίας 2002/20/ΕΚ, την έννοια ότι η ετήσια ανασκόπηση των διοικητικών δαπανών της εθνικής ρυθμιστικής αρχής και των επιβαρύνσεων που συγκεντρώνονται: α) μπορεί να δημοσιευτεί μετά τη λήξη του οικονομικού έτους στο οποίο ανέκυψαν οι διοικητικές επιβαρύνσεις, σύμφωνα με τα οριζόμενα στην εθνική νομοθεσία περί δημοσίου λογιστικού, β) παρέχει στην εθνική ρυθμιστική αρχή τη δυνατότητα να προβεί στις «κατάλληλες αναπροσαρμογές», ακόμα και όσον αφορά μη διαδοχικά οικονομικά έτη;
               
            
         (1)  Οδηγία 2002/20/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (οδηγία για την αδειοδότηση) (ΕΕ 2002, L 108, σ. 21).
      
         (2)  Οδηγία 2002/19/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με την πρόσβαση σε δίκτυα ηλεκτρονικών επικοινωνιών και συναφείς ευκολίες, καθώς και με τη διασύνδεσή τους (οδηγία για την πρόσβαση) (ΕΕ 2002, L 108, σ. 7).
      
         (3)  Οδηγία 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία πλαίσιο) (ΕΕ 2002, L 108, σ. 33).
      
         (4)  Οδηγία 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία καθολικής υπηρεσίας) (ΕΕ 2002, L 108, σ. 51).